Alla lihthanke piirmäära jääv hange „Mõnuste uuringuruumi geoloogiline uuring“

VÄIKEHANKE ALUSDOKUMENT

Hankija/töö tellija: Saue Vallavalitsus

Hankija kontaktisik: keskkonnaspetsialist Birgit Panksepp

Lisainfo küsimise kontaktandmed: +372 5344 6686, birgit.panksepp@sauevald.ee .

1. **Hanke objekt**
	1. Hankija soovib tellida maavara geoloogilise uuringu Mõnuste uuringuruumis vastavalt Keskkonnaameti poolt 31.08.2021 väljastatud keskkonnaloale nr L.MU/513324 (geoloogilise uuringu luba ning teenindusala plaan lisatud väikehanke alusdokumendile).
	2. Pakkuja peab maavara geoloogilise uuringu läbi viima vastavalt maapõueseadusele ning keskkonnaministri 17.12.2018 määrusele nr 52 „Üldgeoloogilise uurimistöö ning maavara geoloogilise uuringu kord ja nõuded ning nõuded fosforiidi, metallitoorme, põlevkivi, aluskorra ehituskivi, järvelubja, järvemuda, meremuda, kruusa, liiva, lubjakivi, dolokivi, savi ja turba omaduste kohta maavarana arvelevõtmiseks“.
	3. Geoloogilise uuringu läbiviimise tulemusel tuleb esitada hankijale kõik keskkonnaministri määruses nr 52 loetletud geoloogilise uuringu tulemuse koostatavad dokumendid (uuringu aruanne jmt).
2. **Pakkumuse esitamise tingimused**
	1. Pakkujal tuleb esitada pakkumuse koosseisus:
		1. pakkumuse sisu kirjeldus ja teostatavad tööd (sh uuringuruumi teenindusala korrastamine ja aruande vormistamine);
		2. tööde maksumused ja pakkumuse kogumaksumus;
		3. võimalik tööde teostamise aeg/ajavahemik;
		4. kinnitus, et esitatud pakkumus on jõus vähemalt 30 kalendripäeva.
	2. Pakkujal ei tohi esineda riigihangete seaduse § 95 lõike 1 punktis 4 (maksuvõlg) ega lõike 4 punktides 8 ja 9 (eelnevate lepingute rikkumine ja valeandmete esitamine) sätestatud kõrvaldamise aluseid.
	3. Pakkumus esitada hiljemalt **26.11.2021 kell 11.00** e-posti aadressile birgit.panksepp@sauevald.ee .
3. **Pakkumuste hindamine**
	1. Pakkumuste hindamise kriteeriumiks on madalaim hind. Edukaks tunnistatakse vastav pakkumus, mis on madalaima kogumaksumusega.
4. **Hankemenetluse läbiviimise tingimused**
	1. Pakkujad võivad küsida selgitusi hankedokumentide sisu kohta ainult kirjalikult e-posti teel.
	2. Hankija vastused esitatud küsimustele saadetakse kirjalikult e-posti teel samaaegselt kõigile teadaolevatele pakkumise esitamisest huvitatud isikutele.
	3. Kui huvitatud isik avastab pakkumuse ettevalmistamise käigus hankedokumentides vigu, vasturääkivusi või ebatäpsusi, siis on ta kohustatud sellest koheselt kirjalikult informeerima hankija kontaktisikut.
	4. Hankijal on õigus esitada pakkujatele küsimusi ning paluda pakkujatel täpsustada pakkumuste andmeid. Kui pakkuja jätab hankija küsimusele vastamata või ei vasta sisuliselt, siis on hankijal õigus pakkuja hankemenetlusest kõrvaldada ning menetluses pakkuja pakkumist mitte arvestada.
	5. Hankija võib pidada pakkujatega läbirääkimisi pakkumuse hinna ja sisu osas ning anda kõigile pakkujatele võrdselt võimaluse esitata uus täpsustatud pakkumus hankija nimetatud tingimuste osas hankija määratud tähtajaks.
	6. Pärast hankemenetluse tulemuste kinnitamist edastab hankija kõigile pakkujatele info hankemenetluse tulemuse kohta (eduka pakkuja nimi ja edukaks tunnistamise põhjendus).
	7. Hankija teavitab hankemenetluse tulemustest kõiki pakkumuse esitanud pakkujaid e-kirja teel.
5. **Hankelepingu sõlmimine ja tingimused**
	1. Hankija ei ole kohustatud ühegi pakkujaga hankelepingut sõlmima ja võib kõik pakkumused tagasi lükata olenemata põhjusest.
	2. Eduka pakkujaga sõlmitakse hankeleping käesolevale dokumendile lisatud tingimustel.
	3. Hankija ei tee ettemaksu. Töö eest tasumine toimub e-arve alusel pärast objekti üleandmist. Arve tuleb esitada Saue Vallavalitsusele läbi e-arvete süsteemi. Arve tasumise tähtaeg vähemalt 14 kalendripäeva.
6. **Alusdokumendi lisad**
	1. Lisa 1 - geoloogilise uuringu luba ja teenindusala plaan
	2. Lisa 2 – Hankelepingu projekt